Diari Oficial de la Generalitat Valenciana


Sumari del DOGV 5508, del 09-05-2007 (2007/5613)

RESOLUCIÓ de la Direcció General de Qualitat Ambiental, per la qual s'atorga a l'empresa Ingeniería Urbana, SA l'autorització ambiental integrada per a un centre de tractament de residus sòlids en el terme municipal d'Alacant.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5508

Data del DOGV
:   09-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/5613


Data del document
:   30-03-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alacant
    * empresa privada
    * gestió de residus

Vistos els documents que es troben en poder de l'expedient 085/05 IPPC, instruït a instàncies de l'empresa INGENIERÍA URBANA, SA, a fi d'obtindre l'autorització ambiental integrada per a un nou abocador controlat de residus no perillosos per a l'obtenció de l'autorització ambiental integrada, s'emet la present resolució de conformitat amb els següents,   
ANTECEDENTS DE FET  
PRIMER. Amb data 22 de juny de 2005, el Sr. Sergio Pérez Díez, en representació de l'empresa INGENERÍA URBANA, SA, amb CIF A-28259141, presenta en la conselleria de Territori i Habitatge, la sol·licitud d'autorització ambiental integrada per al centre de tractament de residus sòlids urbans ubicat en la partida de Fontcalent, al costat de l'antic abocador de residus sòlids urbans segellat i que es detalla en l'annex I.  
SEGON. Amb data 21 de maig de 2003, la Direcció General de Planificació i Gestió del Medi va emetre la declaració favorable, només a l'efecte ambiental per al Centre de Tractament de Residus Sòlids Urbans d'Alacant sempre que l'activitat s'exercira amb l'estricte compliment de totes les mesures proposades en la documentació tramitada. Posteriorment amb data 1 de juliol de 2004, el cap d'Àrea d'Avaluació Ambiental emet la resolució favorable del compliment dels condicionants establits.  
TERCER. L'activitat ja compta amb llicència d'obertura d'instal·lacions, atorgada amb data 26 d'octubre de 2004, amb l'acta de comprovació favorable per part de l'Ajuntament d'Alacant per a l'inici d'activitat, de data 3 d'agost de 2005. Està qualificada com a molesta d'índex alt, nociva d'índex alt, insalubre d'índex alt i perillosa d'índex mitjà.  
QUART. Prèviament a l'inici del tràmit del procediment per a l'obtenció de l'autorització ambiental integrada, amb data 23 de maig de 2005 es va atorgar a l'entitat Ingeniería Urbana, SA, per Resolució de la Direcció General de Qualitat Ambiental, l'autorització per a les operacions d'eliminació de residus (D5) per mitjà de depòsit en abocador per a residus no perillosos classe B3 ubicat en la partida Fontcalent del terme municipal d'Alacant, segons la classificació establida en l'annex B de la Decisió del Consell 2003/33/CE,   
CINQUÉ. En relació amb el tràmit per a l'obtenció de l'autorització ambiental integrada, amb data 11 de novembre de 2005 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, i es publica l'anunci en el Diari Oficial de la Comunitat Valenciana (DOGV núm. 5133).   
Durant aquest no es presenten al·legacions al projecte ni en aquesta conselleria, ni a l'Ajuntament d'Alacant.   
SISÉ. Transcorregut el termini d'informació pública i segons el que disposa l'article 18 de la Llei 16/2002, l'expedient es remet a l'Ajuntament d'Alacant, i en no emetre informe es prosseguixen les actuacions.  
Així mateix, s'han incorporat a l'expedient els informes emesos pel Servei de Residus Urbans, el Servei de Residus Industrials i pel Servei de Protecció de l'Ambient Atmosfèric.  
RESOLUCIÓ de la Direcció General de Qualitat Ambiental, per la qual s'atorga a l'empresa Ingeniería Urbana, SA l'autorització ambiental integrada per a un centre de tractament de residus sòlids en el terme municipal d'Alacant. [2007/5613]Conselleria de Territori i HabitatgeSETÉ. Segons el que preveu l'article 19 de la Llei 16/2002, amb data 16 de maig de 2005, se sol·licita informe a la Confederació Hidrogràfica del Xúquer. Aquest organisme, emet un informe amb data 25 d'octubre de 2005 en el qual es requerix la presentació de nova documentació per part de l'empresa i un certificat sobre la idoneïtat de la ubicació proposada per part d'aquesta conselleria.   
Posteriorment, després de remetre la documentació requerida, amb data 3 d'octubre de 2006, la Confederació Hidrogràfica del Xúquer emet un nou informe en què es considera que la documentació presentada es considera suficient per a continuar amb els tràmits de l'autorització ambiental integrada ja que justifica de manera suficient la inexistència d'abocament d'aigües residuals a domini públic hidràulic, requerint la presentació de documentació relativa a l'abocament d'aigües domèstiques en el termini d'un mes a partir de la finalització de les obres d'execució.  
Als anteriors fets s'apliquen els següents,  
FONAMENTS DE DRET  
PRIMER. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex 1 de la dita llei, estan subjectes a autorització ambiental integrada.  
La instal·lació de referència està inclosa en l'epígraf 5.4 de l'annex 1 de la Llei 16/2002.  
SEGON. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març.  
TERCER. El Reial decret 1481/2001, de 27 de desembre, pel qual es regula l'eliminació de residus per mitjà de depòsit a abocador, i establix el marc jurídic i tècnic de les esmentades activitats d'eliminació.  
D'altra banda, els articles 9 i 10 del Reial decret 1481/2001 establixen, respectivament, les condicions d'atorgament i contingut de les autoritzacions de nous abocadors.  
QUART. La Decisió del Consell de 19 de desembre de 2002 establix els criteris i procediments d'admissió de residus en els abocadors d'acord amb l'article 16 i a l'annex II de la Directiva 1999/31/CE, com també la classificació dels abocadors.  
CINQUÉ. D'altra banda, la instal·lació per a la qual se sol·licita l'autorització ambiental integrada s'emmarca dins de les establides en el Pla zonal de residus de la zona XVI, corresponent al municipi d'Alacant, aprovat mitjançant una ordre de 29 de desembre de 2004, del conseller de Territori i Habitatge.  
SISÉ. En la Comunitat Valenciana l'òrgan competent per a atorgar l'autorització ambiental integrada és la conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 137/2006, de 29 de setembre, del Consell, pel qual s'aprova el Reglament orgànic i funcional de la conselleria de Territori i Habitatge, i la seua ordre de desplegament de 15 de febrer de 2007, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la conselleria Territori i Habitatge, resolc:  
Primer  
Concedir a Ingeniería Urbana, SA, l'autorització ambiental integrada per a la valorització de residus no perillosos tipus R3, R4, R5 i R13 en planta de classificació, biometanització i compostatge, i per a l'eliminació tipus D5 per mitjà de depòsit en abocador de residus no perillosos classe B3 en el Centre de Tractament de Residus Sòlids Urbans de la Ciutat d'Alacant ubicat en la partida de Fontcalent, referent al Projecte bàsic d'autorització ambiental integrada del Centre de Tractament de Residus Sòlids Urbans de la Ciutat d'Alacant de data 17 de juny de 2005 i subscrit pel Sr. Vicente Gozálvez Sempere, quedant inscrita en el Registre General d'Instal·lacions IPPC de la Comunitat Valenciana amb el número 058-07/AAI/CV, condicionada al compliment dels requisits següents:  
1. Valors límit d'emissió  
1.1. Emissions atmosfèriques  
1.1.1. Emissions difuses  
Els focus d'emissió d'olors compliran el següent valor límit d'emissió:  
Contaminants: Límits d'emissió  
Olors: 5 UO europees  
Mesurats com a percentil 98 dels valors horaris en zona residencial  
1.1.2. Emissions canalitzades  
Per a les emissions canalitzades es compliran els següents valors límit d'emissió:  
Contaminants Límits E'emissió  
Valors semihoraris 100%  
PST 50 mg/Nm³  
NOX (expressats com NO2) 500 mg/Nm³  
SO2 300 mg/Nm³  
CO 650 mg/Nm³  
HCl 30 mg/Nm³  
HF 5 mg/Nm³  
H2S 5 mg/Nm³  
COT 150 mgC/Nm³  
Per a la totalitat de focus, les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 5% de O2.  
En el motor de combustió el valor límit d'emissió de CO serà de 625 mg/Nm³ en condicions normals de pressió i temperatura i al 15% d'oxigen i en base seca.  
1.1.3. Emissions sonores  
La instal·lació es protegirà acústicament de manera que no se superen els límits establits en la Llei 7/2002, de 3 de desembre, de la Generalitat Valenciana, de protecció contra la contaminació acústica.  
En particular, els límits sonors establits en aquesta són:  
Diürn Nocturn  
70 dB(A) 60 dB(A)  
1.2. Abocaments  
1.2.1. Aigües residuals  
Els lixiviats produïts són bombats fins a una bassa de lixiviats de capacitat total 9.600 m³.  
D'acord amb els càlculs aportats, tenint en compte aquesta capacitat, l'eliminació per evaporació, l'aportació de pluges i les dades de producció anual de lixiviats, a partir del sisé any de funcionament l'acumulació de lixiviats en la bassa saturarà la seua capacitat de gestió com a resultat dels excedents d'anys anteriors, amb la qual cosa a partir d'aquest any s'han d'enviar en camió cisterna a una planta depuradora per al seu tractament o s'ha d'implantar un sistema propi Tipus residu Origen Quantitat (kg/any) Codificació RD 952/1997 €- Llista Europea de Residus  
Olis hidràulics usats Taller 1.172 M-04/R-05/L-08/C-51/H-06-14/A-841/B-0019  
 13 01 06   
Filtres d'oli Taller 10 C-92/D-15/S-40/C-51/H-14/A-841/B-0019  
 16 01 07   
Envasos metàl·lics contaminats Taller 64 N-51/D-15/S-36/C-41-51/H14/A-842/B-0019  
 15 01 10   
Draps, cotons i esponges contaminats Taller 49 N-84/R-03/S-34/C-41-51/H-05/A-842/B-0019  
 15 02 02   
Tubs fluorescents Taller - Q-14/D-15/S-40/C-16/H-06-14/A-830/B-0019  
 20 01 21   
Bateries i piles usades Taller 30-50 u. Q-06/R-13/S-37/C-18-23/H-06-08/A-830/B-0019  
 16 06 01   
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
Tipo residuo Origen Cantidad (kg/año) Codificación RD 952/1997 €- Lista Europea de Residuos  
Aceites hidráulicos usados Taller 1.707 A-60/R-05/L-08/C-51/H-06-14/A-841/B-0019  
 13 01 06   
Filtros de aceite Taller 65 F-23/D-15/S-40/C- 51/H-14/A-841/B-0019  
 16 01 07   
Envases metálicos contaminados Taller 00 Y-84/D-15/S-36/C-41-51/H14/A-842/B-0019  
 15 01 10   
Trapos, algodones y esponjas contaminados Taller 00 Y-38/R-03/S-34/C-41-51/H-05/A-842/B-0019  
 15 02 02   
Tubos fluorescentes Taller - Q-14/D-15/S-40/C-16/H-06-14/A-830/B-0019  
 20 01 21   
Baterías y pilas usadas Taller 30-50 uds. Q-06/R-13/S-37/C-18-23/H-06-08 /A-830/B-0019  
 16 06 01 de depuració de lixiviats dins de les instal·lacions del centre de tractament de residus.  
1.2.2. Aigües sanitàries  
Les aigües residuals d'ús domèstic es recolliran en un depòsit impermeabilitzat, i es conduiran a la depuradora per gestor autoritzat.  
Ha de presentar en el termini d'un mes, certificat d'impermeabilitat del depòsit, firmat per tècnic competent i visat pel col·legi oficial corresponent, i indicar l'empresa gestora encarregada de la seua extracció, règim d'evacuació i destinació final de les aigües residuals.  
1.2.3. Aigües pluvials  
El sistema de control de les aigües pluvials de vessament es realitza per mitjà de la captació d'aquestes en cunetes (canal perimetral de l'abocador) i l'abocament a una bassa impermeable de decantació, impermeabilitzada amb les margues de la zona.  
2. Protecció del sòl i de les aigües subterrànies  
L'àrea d'implantació de les instal·lacions de tractament i valorització dels residus comptarà amb solera de formigó amb una grossària que en cas de vessaments no es produïsquen infiltracions.  
La zona d'implantació del depòsit controlat de residus no perillosos serà impermeabilitzada, complint el que establix el Reial decret 1481/2001, de 27 de desembre, d'eliminació de residus a abocador.  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.  
No es poden executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
3. Procediments i mètodes de gestió de residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
3.1. Producció de residus  
S'inscriu en el Centre de Tractament de Residus Sòlids Urbans en el Registre de Xicotets Productors de Residus Perillosos de la Comunitat Valenciana amb el número 03/14.913.  
S'autoritza la producció dels residus perillosos següents, sempre que la seua capacitat de generació anual siga de l'ordre de magnitud del que a continuació es detalla:  
Els residus no perillosos s'entregaran a gestor autoritzat per a aquesta activitat.  
L'empresa queda obligada a comunicar a la Direcció General de Qualitat Ambiental qualsevol variació significativa que es produïsca en les característiques i quantitats de residus produïts.  
3.2. Gestió de residus  
3.2.1. Valorització de residus  
S'autoritza l'operació de gestió dels següents residus no perillosos, consistent en una planta de selecció, una planta de compostatge i una planta de biometanització per a realitzar les activitats de valorització tipus R3, reciclatge o recuperació de substàncies orgàniques que no s'utilitzen com a dissolvents; valorització tipus R4, reciclatge o recuperació de metalls i de compostos metàl·lics; valorització tipus R5, reciclatge o recuperació d'altres matèries inorgàniques i valorització tipus R13, acumulació de residus per a sotmetre'ls a qualsevol de les operacions de valorització compreses entre R1 i R12.  
200302 Residus de mercats  
200303 Residus de neteja viària  
200307 Residus voluminosos  
200108 Residus biodegradables de cuines i restaurants  
200201 Residus biodegradables de parcs i jardins  
200301 Mescla de residus municipals  
S'aportaran els documents d'acceptació dels gestors autoritzats de destinació de cada un dels tipus de residus que se separaran en el procés de classificació prèvia.  
3.2.2. Eliminació de residus  
L'empresa està inscrita amb el número 068/E/RNP/CV en el Registre General de Gestors Autoritzats de Residus de la Comunitat Valenciana, per a dur a terme operacions d'eliminació de residus en abocador de residus no perillosos.  
S'autoritza l'operació d'abocament dels següents tipus de residus no perillosos, d'acord amb la definició paràgraf a) de l'article 2 del Reial decret 1481/2001 i d'acord amb La Llista europea de residus aprovada per Ordre MAM/304/2002, de 8 de febrer i correcció de 12 de març:  
190501 Fracció no compostada de residus municipals i assimilats  
190503 Compost fora d'especificació  
191212 Altres residus (incloses mescles de materials) procedents del tractament mecànic de residus, diferents dels especificats en el codi 191211  
L'abocador ocupa les parcel·les núm. 125, 126, 127, 128, 129, 132, 133, 134, 135, 140, 141, 142 i 143 del polígon 21 i les parcel·les núm. 1, 7, 8 i 11 del polígon 31 del terme municipal d'Alacant.  
El procediment d'admissió de residus a l'abocador ha de complir el que disposen els articles 6 i 12 del Reial decret 1481/2001, l'article 18 de la Llei 10/2000, de 12 de desembre, de residus de la Comunitat Valenciana i la Decisió del Consell 2003/33/CE, per la qual s'establixen els criteris i procediments d'admissió de residus en els abocadors d'acord amb l'article 16 i a l'annex II de la Directiva 1999/31/CEE.  
No seran admesos a l'abocador els residus relacionats en l'article 5.3 del Reial decret 1481/2001, pel qual es regula l'eliminació de residus per mitjà de depòsit en abocador.  
Només poden depositar-se a l'abocador residus que hagen sigut objecte de tractament previ, excepte aquells residus el tractament dels quals no contribuïsca a reduir les quantitats de residus a eliminar o els riscos per a la salut humana o el medi ambient, conforme a l'article 6.1 del Reial decret 1481/2001. En tot cas es compliran els objectius de reducció de matèria orgànica biodegradable establits en l'article 5.2 del citat Reial decret.  
L'eliminació de residus es limitarà a aquells residus o fraccions residuals no susceptibles de valorització d'acord amb les millors tècniques disponibles, conforme a l'article 18 de la Llei 10/2000, de 12 de desembre, de residus de la Comunitat Valenciana.  
S'efectuarà la cobertura diària dels residus abocaments de manera que la superfície de residus sense cobrir no supere en cap moment la superfície màxima del front diari de treball.  
En les zones de l'abocador en què els residus hagen aconseguit la cota final prevista en el projecte inicial, es procedirà a la interconnexió de les ximeneres de desgasificació entre si i amb un sistema d'aprofitament de gasos.  
Per a limitar arrossegaments de les capes d'argiles del segellament en cas de pluges, s'adoptaran les mesures de protecció oportunes.  
En l'entrada de la instal·lació es disposarà un cartell en el qual ha de constar la classificació de l'abocador, número d'inscripció en el Registre General de Gestors Autoritzats de Residus i en el Registre General d'Instal·lacions IPPC de la Comunitat Valenciana, identificació del titular, horari de treball i informació de contacte.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments  
4.1. Control d'emissions atmosfèriques  
4.1.1. Condicions específiques de control  
Els mesuraments dels contaminants que s'indiquen en aquest apartat ha de realitzar-les una entitat col·laboradora en matèria de qualitat ambiental d'acord amb el que establix el Decret 229/2004, de 15 d'octubre, del Consell de la Generalitat, pel qual s'establixen les funcions de les entitats col·laboradores en matèria de qualitat ambiental i es crea i regula el seu registre.  
a) Període de proves  
S'establix un període de prova d'un any, durant el qual es realitzarà un control especial dels contaminants i focus que s'indiquen a continuació, a fi de determinar la contaminació en les condicions més desfavorables de funcionament de la instal·lació.  
Els controls coincidiran amb les diferents estacions climatològiques de l'any:  
- Control de la concentració d'AOX en el biogàs extret de l'abocador amb periodicitat trimestral.  
- Planta de cogeneració:  
· Partícules, NOx, SO2, CO i els paràmetres associats: cabal, humitat, temperatura i percentatge d'oxigen, amb periodicitat quinzenal.  
··HCl, HF, H2S i COT amb periodicitat trimestral.  
- Filtre biològic tancat:  
· COT, amb periodicitat trimestral.  
- Control de temps de funcionament de la torxa de biogàs. Es comunicarà trimestralment a la Direcció General de Qualitat Ambiental.  
Si durant aquest període es determina que les concentracions mesurades per a un determinat contaminant són inferiors al límit de detecció del mètode emprat, aquest quedarà exempt de ser mesurat en els controls establits en la resta de períodes de prova.  
b) Durant els dos anys següents al període de proves:  
S'han d'efectuar controls, coincidint amb les diferents estacions climatològiques de l'any, de:  
- Control de la concentració d'AOX en el biogàs extret de l'abocador amb periodicitat trimestral.  
- Planta de cogeneració:   
· Partícules, NOx, SO2, CO i els paràmetres associats: cabal, humitat, temperatura i percentatge d'oxigen, amb periodicitat quinzenal.  
· HCl, HF, H2S i COT amb periodicitat trimestral.   
- Filtre biològic tancat:  
· COT, amb periodicitat trimestral.  
No serà necessari mesurar els contaminants per als quals al llarg del període de proves s'hagen determinat concentracions inferiors als límits de detecció.  
- Control de temps de funcionament de la torxa de biogàs. Es comunicarà trimestralment a la Direcció General de Qualitat Ambiental.  
c) A partir del tercer any:  
Els controls seran anuals per a tots els focus, i els contaminants que s'han de mesurar seran els següents:  
- Control de la concentració d'AOX en el biogàs extret de l'abocador.  
- Planta de cogeneració:  
· Partícules, NOx, SO2, CO, HCl, HF, H2S i COT.   
- Filtre biològic tancat:  
· COT.  
Així mateix es comunicarà a la Direcció General de Qualitat Ambiental el temps de funcionament anual de la torxa de biogàs.  
Quant al control de gasos en abocador, s'indica en l'apartat 4.3.3 de la present resolució, juntament amb la resta de procediments de control i vigilància de l'abocador.  
A més, s'han de complir les prescripcions següents:  
Les unitats de combustió han de disposar de sistema d'ignició automàtica i alarma, i ha d'aconseguir-se una temperatura d'almenys 850ºC durant 2 segons. Es disposarà d'un sistema de control continu o periòdic del contingut de O2 i de CH4 per a detectar mescles explosives i poder actuar amb antelació.  
La instal·lació disposarà de mesuradors de cabal del biogàs utilitzat en la planta de cogeneració, amb el seu registre en continu corresponent, a fi de conéixer en tot moment la composició i el consum del combustible utilitzat.  
La torxa de la planta disposarà d'un cabalímetre de rang variable i registre en continu com a sistema de control, a fi de conéixer en tot moment els cabals de gasos que s'envien a la torxa i per a determinar que es complixen les condicions imposades en aquesta.  
El focus corresponent a la torxa de seguretat ha de complir els requisits següents:  
Temperatura d'emissió dels gasos: 1.200ºC.  
Temps de residència dels gasos: 0,3 segons.  
Temps de funcionament màxim: el seu temps de funcionament no pot superar en cap cas el 5% del temps de funcionament de la instal·lació.  
En el cas que el temps de funcionament de la torxa siga superior al 5% del temps total de funcionament de la instal·lació de cogeneració, l'empresa comunicarà a la Direcció de Qualitat Ambiental les actuacions necessàries que durà a terme per a reduir el funcionament d'aquest focus, garantint les condicions de seguretat exigibles en la planta.  
Els punts de mostratge en les ximeneres han de complir els requisits de l'Ordre 18 d'octubre de 1976, sobre prevenció i correcció de la contaminació industrial de l'atmosfera.  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000 i l'article 6 del Decret 127/2006.  
4.1.2. Olors  
En relació amb els potencials focus d'olor de la planta, l'empresa presentarà abans del control inicial un estudi tècnic, a fi d'establir les zones de major emissió d'olors, i els punts més significatius en la generació i concentració d'olors. També es presentarà l'estudi de dispersió d'aquests en l'entorn.  
4.2. Control d'abocaments  
Ha de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, per mitjà del Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol de 2000 i l'article 6 del Decret 127/2006  
.  
Quant al control de lixiviats, s'indica en l'apartat 4.3.3, juntament amb la resta de procediments de control i vigilància de l'abocador.  
4.3. Control de residus  
4.3.1. Producció de residus  
Els residus poden ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o dificulte la seua gestió.  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà segons la naturalesa del vessament.  
L'envasament i l'etiquetatge dels residus estarà d'acord amb el que han exposat els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos a gestors que disposen de la corresponent autorització administrativa per a la gestió d'aquests residus.  
Cada quatre anys s'ha d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.  
Així mateix emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cada un d'ells i la llista dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.  
4.3.2. Valorització de residus  
D'acord amb l'article 50.4 de la Llei 10/2000, de 12 de desembre, de residus de la Comunitat Valenciana i amb l'article 13.3 de la Llei 10/1998, de residus, l'entitat està obligada a portar un registre documental en què figuren: quantitat, naturalesa, origen, destinació, freqüència de recollida, mitjà de transport i mètode de valorització o eliminació dels residus. Aquesta documentació estarà a disposició de les administracions públiques competents que així ho requerisquen. Així mateix, ha de presentar una memòria anual de les seues activitats a la Direcció General de Qualitat Ambiental de la conselleria de Territori i Habitatge, abans de l'1 de març de l'any següent al de les activitats.  
Pel que fa a les operacions dutes a terme en la zona de compostatge de la fracció orgànica, s'ha de considerar el següent:  
- El tractament de la matèria orgànica procedent de recollida selectiva (LER 200108) es realitzarà de forma independent i separada del tractament de la matèria orgànica separada mecànicament dels residus urbans mesclats.  
- Els lixiviats produïts durant el procés de compostatge s'han de gestionar adequadament, realitzant un control de la composició i volums produïts. Els resultats de la gestió realitzada i el control i seguiment efectuat dels mateixos han de ser remesos a la Direcció General de Qualitat Ambiental junt amb la memòria anual.  
- El compost elaborat estarà sotmés quant a exigències de qualitat i en els altres aspectes, a la normativa específica sobre fertilitzants i afins. Amb aquest fi ha d'inscriure's en el registre de fertilitzants i afins del Ministeri d'Agricultura, Pesca i Alimentació.  
Diàriament han de registrar-se tots els fluxos de materials produïts en la planta tant pel que fa a quantitats de residus tractats, materials recuperats, rebuig de la garbella, rebuig de l'afinament del compost, compost produït, a fi d'obtindre els balanços de recuperació i reducció de residus que s'han d'eliminar en l'abocador.  
4.3.3. Eliminació de residus  
Els procediments de control i vigilància els realitzarà una entitat col·laboradora en matèria de qualitat ambiental i d'acord amb el que ha especificat l'annex III del Reial decret 1481/2001:  
- Dades meteorològiques: els paràmetres indicats en el punt 2 de l'annex III del Reial decret 1481/2001 s'obtindran en la mateixa instal·lació o en l'estació meteorològica més pròxima.  
- Control de lixiviats: El tractament dels lixiviats ha d'efectuar-se de manera que es complisca la norma adequada per al seu abocament, o de manera que s'evite el seu abocament. Trimestralment es recolliran mostres de lixiviats per a la determinació dels paràmetres següents:  
PH Nitrogen total  
Conductivitat elèctrica Fòsfor total  
Sòlids en suspensió Oli mineral (C10-C40)/ hidrocarburs  
As, Ba, B, Cd, Cr total, Cr VI,   
Cu, Hg, Mo, Ni, Pb, Sb, Se, Zn Carboni orgànic total (COT)  
Índex fenols Demanda biològica d'oxigen (DBO5)  
Clorurs, fluorurs i sulfats Demanda química d'oxigen (DQO)  
Assaig d'ecotoxicitat   
Les preses de mostres i mesurament del lixiviat han de realitzar-se per separat en cada punt en què es descarregue el lixiviat de la instal·lació, segons la Norma UNE-EN 25377:1995, sobre «Qualitat de l'aigua. Mostratge. Part 2: guia per a les tècniques de mostratge (ISO 5667-2:1991)».  
- Control de les aigües superficials: semestralment s'obtindran mostres en les basses de recollida de pluvials i en un punt situat aigües avall de la instal·lació. Es determinaran els mateixos paràmetres que en lixiviats, a excepció de l'assaig d'ecotoxicitat.  
- Control d'aigües subterrànies: en els piezòmetres de control es realitzarà mensualment la determinació del pH i la conductivitat. Semestralment es determinarà el nivell d'aigües subterrànies. Els paràmetres que s'han de controlar trimestralment són els mateixos que en lixiviats, exceptuant l'assaig d'ecotoxicitat i la demanda biològica d'oxigen (DBO5).   
- Control gasos: es determinaran trimestralment les emissions potencials de gas i pressió atmosfèrica CH4, CO2, O2, H2S i H2. El control d'emissió de gasos ha de ser representatiu de cada secció de l'abocador, referit principalment al contingut de matèria orgànica en el residu. Ha de comprovar-se periòdicament l'eficàcia del sistema d'extracció de gasos.   
- Control topogràfic: anualment es realitzarà un alçament a fi d'obtindre les dades d'estructura i composició de l'abocador relatives a superfície i volum ocupat pels residus, densitat aparent, mètodes de depòsit, temps i duració del depòsit, càlcul de la totalitat de l'abocador. Així mateix es determinarà el comportament d'assentament del nivell del vas d'abocament.  
D'acord amb l'article 14 del Reial decret 1481/2001, les operacions de segellament i clausura s'iniciaran quan la cota aconseguida pels residus abocats i compactats supere la cota de les cunetes perimetrals de desviació d'aigües superficials.  
Pel que fa al manteniment posterior a la clausura, ha de realitzar-se d'acord amb el que disposa l'annex III del Reial decret 1481/2001. Després de realitzar la inspecció final per a l'aprovació de la clausura, l'autoritat competent determinarà si la periodicitat del procediment de control i vigilància ha de modificar-se respecte al que establix l'autorització. A més ha d'efectuar-se el manteniment de les espècies vegetals cultivades a fi d'assegurar la restauració de la zona.  
Qualsevol modificació en la configuració del vas d'abocament i explotació de l'abocador ha de ser notificada a aquesta direcció general, aportant la documentació justificativa per a la seua aprovació.  
L'execució de noves cel·les o fases d'explotació ha de ser autoritzada de forma expressa per la Direcció General de Qualitat Ambiental, per mitjà de visita de comprovació de les instal·lacions amb la sol·licitud prèvia de l'empresa titular.  
Ha de dur un registre documental amb les quantitats i característiques dels residus depositats, amb indicació de l'origen, la seua codificació LER d'acord amb La Llista Europea de Residus (Ordre MAM/304/2002), resultat del procediment d'admissió, la data d'entrega, el productor o el recol·lector dels residus urbans gestionats. Aquesta documentació estarà a disposició de les administracions públiques competents que així ho requerisquen.  
Ha de presentar una memòria anual de l'activitat a la Direcció General de Qualitat Ambiental abans de l'1 de març de l'any següent al de l'activitat, que incloga un resum del registre documental dels residus eliminats en la instal·lació i el resultat del programa de control i vigilància ambiental.  
4.4. Control de soroll  
Respecte el nivell de sorolls transmesos a l'exterior, ha de complir-se el que establix la Llei 7/2002, de 3 de desembre, de la Generalitat Valenciana, de protecció contra la contaminació acústica.   
Cada cinc anys s'ha de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria ha de ser realitzada per una entitat col·laboradora en matèria de contaminació acústica, d'acord amb el que establix el Decret 229/2004, de 15 d'octubre, del Consell de la Generalitat, pel qual s'establixen les funcions de les entitats col·laboradores en matèria de qualitat ambiental i es crea i regula el seu registre.  
El titular ha de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
6. Altres condicions  
Cal ajustar-se al que disposa el Reial decret 9/2005, de 14 de gener, pel qual s'establix la relació d'activitats potencialment contaminants del sòl i els criteris i estàndards per a la declaració de sòls contaminats.  
Les instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Segon  
L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, presentant-se prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de la planta de tractament i per personal de la Direcció General de Qualitat Ambiental.  
Cinqué  
L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la conselleria de Territori i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als qui realitzen les actuacions de vigilància, inspecció i control.  
Seté  
En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 30 de març de 2007. - El director general de Qualitat Ambiental: Jorge Lamparero Lázaro  
ANNEX I.  
Característiques del projecte  
Les instal·lacions de valorització i eliminació de residus projectades s'emmarquen dins del Pla zonal de la zona XVI.   
El centre de tractament de residus sòlids d'Alacant consta d'una planta de valorització de residus urbans, un abocador de rebutjos controlat i una planta d'aprofitament energètic per a producció d'energia elèctrica.  
ABOCADOR CONTROLAT  
El nou abocador de rebutjos d'Alacant s'ubicarà al costat de l'actual abocador de la ciutat.  
L'abocador de residus no perillosos tindrà una vida útil de 21 anys, i rebrà el rebuig procedent de les instal·lacions de valorització, i pot admetre altres residus no valoritzables no perillosos, com també les fraccions no valoritzables que procedisquen del centre de classificació de voluminosos.  
L'abocador rebrà el rebuig generat en la planta de classificació i compostatge, i el produït en la planta d'afinament de compost.  
L'explotació es realitzarà en quatre cel·les que es construiran de forma progressiva conforme es segellen cada una de les anteriors. El sistema de segellament comptarà amb capa de drenatge de gasos, barrera impermeable, capa de drenatge de pluvials, capa de sòl i terra vegetal que acollirà la revegetació de la superfície de l'abocador.  
La capacitat bruta de cada cel·la és la següent, amb una densitat del residu abocament de 0.6 t/m³, sense considerar el material de cobertura diària:  
CEL·LA CAPACITAT (m³) CAPACITAT (tones)  
PRIMERA 833.990 015.408  
SEGONA 1.267.135 414.420  
TERCERA 1.223.696 337.069  
QUARTA 1.355.195 1.105.737  
TOTAL 5.447.662 3.146.635  
En l'actualitat la cel·la primera, que estava ja autoritzada per Resolució de la Direcció General de Qualitat Ambiental de 23 de maig de 2005, es troba en fase de rebliment i s'està explotant la segona cel·la.  
Els lixiviats recollits en l'abocador es conduïxen per mitjà de bombament a la bassa d'acumulació de lixiviats, dimensionada de manera, que es produirà la seua saturació l'any sisé de funcionament de l'abocador, moment en què els excedents s'enviaran a una depuradora externa per al seu tractament o s'implantarà un sistema propi de depuració de lixiviats.  
S'instal·larà un sistema d'extracció del biogàs amb l'objecte de garantir la seguretat. La central d'aspiració i combustió o planta de desgasificació recull el gas de l'abocador nou i de l'antic abocador ja segellat, com també del biogàs procedent de la biometanització. En el nou abocador es construiran pous de recreixement vertical gradual i canonades laterals de captació i en l'existent pous de construcció per sondeig.  
PLANTA DE TRACTAMENT  
En la planta de tractament de residus urbans es tractaran els residus municipals, biodegradables, assimilables a urbans, procedents de mercats i de la neteja viària, la fracció orgànica recollida selectivament, residus de poda i vegetals de jardineria, i així mateix inclourà una línia de tractament de voluminosos i efectes.  
Les instal·lacions de valorització consistixen en:  
- Línia de selecció de doble funció.  
Es realitza la separació mecànica de les fraccions orgàniques, la fracció 0/40 mm va a planta de biometanització i la fracció 40/80 mm a la planta de compostatge, separant-se els fèrrics.  
Les fraccions 80/400 mm es tracten en una línia on es recuperen: pel·lícula de plàstic, fèrrics, aluminis (bric i llandes), plàstics d'envasos.   
El paper i cartó de grans mides, es tritura i s'incorpora a la biometanització.  
També es disposaran línies de tractament de poda i residus vegetals i de tractament de residus voluminosos   
- Planta de biometanització  
Després d'eliminar els fèrrics, es produïx la digestió anaeròbia de la fracció orgànica 0/40 mm. En el digestor es produïx la mescla amb inòcul i vapor durant 30 dies, produint-se biogàs ric en metà, que posteriorment es recupera per al seu aprofitament energètic.  
La mescla resultant del digestor s'introduïxen en la línia de compostatge mesclant-se amb la resta de fraccions.  
- Planta de compostatge en nau tancada  
El compostatge de la fracció orgànica es realitza en una nau tancada que compta amb un sistema d'aireig forçat i d'extracció i depuració d'aire.   
La mescla procedent del digestor, i el material estructurant procedent de l'afinament de compost, es mesclen en un garbell rotatiu homogeneïtzador i s'introduïxen en forma d'altiplà en la nau tancada.  
La fracció que es convertix en rebuig es recircula dins del procés de compostatge.  
El procés té una duració de 29 dies en digestor per a la fracció inferior a 40 mm, que passarà mesclada amb la fracció 40-80 mm a la fase de compostatge on residirà un període de 10 dies més altres 30 dies en el procés de maduració.  
El compost obtingut patix un refinament i s'emmagatzema.  
La nau disposa d'un sistema de recuperació del lixiviat de manera que es reintroduïx per a humectar la mescla.   
Per al control d'olors es disposa un sistema de depuració d'aire compost sistemàticament d'aspiració, rentador de gasos de llavat químic per a eliminar l'amoníac i un filtre biològic tancat.  
- Planta d'aprofitament energètic  
El biogàs produït en la planta de biometanització i l'aspiració en el procés de segellament de l'abocador, es recupera per a aprofitar-lo energèticament en dos motors de combustió d'1 MW de potència cadascun. A l'entrada dels motors es disposa d'un filtre de carbó actiu.  
Així mateix, es disposa una torxa de seguretat.  
No es produïx abocament d'aigües industrials (abocament zero).  
Les aigües residuals domèstiques produïdes s'emmagatzemen en un depòsit impermeable, retirant els fangs a un gestor autoritzat.  
Les aigües pluvials de vessament són recollides per una xarxa perimetral que les canalitza fins a la bassa de decantació.  
L'empresa està inscrita en el Registre de Xicotets Productors de Residus de la Comunitat Valenciana, els quals seran retirats per gestors autoritzats.